Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 232

2. Természettudományos megismerés A tanuló legyen képes a természet jelenségeit célzottan megfigyelni és a természeti, technikai tárgyakkal, jelenségekkel összefüggő elképzeléseit megfogalmazni. Tanítói irányítással tudjon egyszerű vizsgálatokat, kísérleteket végezni. Ismerje a vizsgálódások, mérések eszközeit, és tudja azokat eleinte tanítói segítséggel, majd önállóan használni. Legyen gyakorlata a tanult mértékegységek használatában. Tudja megfigyeléseit, tapasztalatait szóban és írásban nyelvtanilag helyesen megfogalmazni és rajzos formában kifejezni. Tudjon egyszerű képet és szöveget értelmezni, azokból a lényeget kiemelni. 2009/72. szám Legyen képes ismereteket szerezni a természeti és a technikai környezet jelenségeiről, folyamatairól, ezek törvényszerűségeiről. Tanítói segítséggel tudjon tájékozódni egyszerűbb forrásanyagokban, és legyen jártas az ismeretek gyűjtésében. Legyen képes megadott szempontok szerint elemi szintű összehasonlításokat, csoportosításokat végezni.

Source: https://magyarkozlony.hu/hivatalos-lapok/826315756dde14367a52bfa8662afba2eb226873/dokumentumok/53eca0ebcc2dd99be76329d5cd5d977260eb80b4/letoltes